LidanRubinov/Halacha-QA huggingface dataset:
שאלה: חתונה מעורבת, ומה זה בכלל חתונה נפרדת?: לא מזמן הלכתי לחתונה של קרובת משפחה שלי. הזמינו במיוחד עבורי ועוד כמה אוכל כשר למהדרין. כשהגעתי, הופתעתי מכמה דברים: 1) לא היתה הפרדה בין אנשים לגברים. דהיינו, ישבו באולם משפחות משפחות, כשכל משפחה רוצה את השני ה, וממילא לא היתה הפרדה בין הגברים לנשים. 2) בזמן הריקודים, היו שני מעגלים אחד של גברים ואחד של נשים, ושני המעגלים היו צמודים אחד לשני ללא שום מחיצה ביניהם. מה עליי לעשות במקרה כזה? 1) האם מותר לי לשבתבשולחן, במצב כזה שאני רואה את כל האנשים מסביבי, וגם את הנשים, ולאו דוקא עם לבוש צנוע. האם מותר לי להשתתף בריקוד, כמובן אצל הגברים, והאם על סעודה כזאת מותר לברך שבע ברכות בסיומה. אני לא מבין גדול בהלכה, אבל אמרו לי שזה בעייתי, אבל מצד שני רוב החברים שלי מתחתנים באופן כזה שרק בריקודים שמים מחיצה אבל בישיבה יושבים משפחות משפחות, מה ההלכה היהודית (השולחן ערוך, אם הוא דיבר על זה או מפרשיו) אומרים על נושא זה. נחוץ לי מאוד לדעת, כי אני רוצה לדעת אם לא עשיתי עבירה.
תשובה: יש רבנים שמתירים לשבת משפחות משפחות ולכן לא מוגדר שעשו עבירה. עצם הישיבה במקום שיושבים לא בצורה נפרדת אינה אסורה. השאלה מה עושים ומה אתה עושה בעת הישיבה. אם מקילים ראש בין גברים נשים, יש בכך איסור. אם מסתכלים על נשים להנות המיופי שלהם, זה אסור. אם יושבים בצורה עניינית, מדברים על דברים רציניים או אוכלים, אין בכך איסור עצמי. בנוגע לריקודים, אסור לראות את הבנות רוקדות. לכן חייבים מחיצה שתגרום לכך שלא מסתכלים על ריקוד הנשים. במקום שאין מחיצה, אם אין סיבה חריגה צריך להתרחק ממקום ריקוד הנשים כדי שלא להסתכל עליהם.
שאלה: מדוע חוגגים את ראש השנה 3 ימים בלבד: מדוע חוגגים את ראש השנה 3 ימים בלבד?
תשובה: את ראש השנה חוגגים יומיים בלבד, היום השלישי השנה הוא שבת רגילה. היום הראשון של השנה הוא יום אחד ומהתורה יש לחגוג יום אחד ראש השנה. את קידוש החודש צריך לעשות על ידי בית הדין ששומע עדים שראו את הלבנה. לאחר שבית דין מקדשים את היום כראש השנה לא ניתן להודיע בכל ישראל את התאריך של ראש השנה מאחר ואסור לחחל את קדושת החג. לכן נהגו בכל ישראל לחגוג את ראש השנה יומיים מספק. גם היום, שיש לנו לוחות, חוגגים יומיים מאחר ובעזרת ה' אנו מקווים שנוכל בקרוב לחזור ולקדש על פי הראיה.
שאלה: תפילין בתוך תפידנית שהיו בשמש: אם התפילין שלי היו בתפידנית למשך חצי שעה בשמש כדאי לבודקם?
תשובה: לא נראה לי שצריך לבודקם.
שאלה: לקרוא על שם הדוד: האם יש בעיה לקרוא לרך הנולד בשם של האח או האחות של האם או האב? הסיבה לבחירה דווקא בשם זה נובעת מכך שהשם הוא יפה בעיננו ובעל משמעות חיובית של דמות חיובית מהתנ"ך.
תשובה: מותר לקרוא באותו שם של הדוד.
שאלה: טיול באחד משבעת פלאי תבל: במסגרת טיול בחו"ל עברנו ליד מבנה שנחשב לאחד מ7 פלאי תבל בגלל מראהו המרשים. במהלך הטיול הסתבר לי כי המקום שימש בעבר לעבודה זרה. האם מותר לבקר במקומות כאלו כיום לאחר שבטלה ע"ז והמקום משמש כאתר ארכיאולוגי ולא יותר?
תשובה: אם בטלה העבודה זרה באותו מקום, אין איסור לבקר שם. יש להגיד ברוך שעקר עבודה זרה מהמקום הזה (ללא שם ומלכות).
שאלה: הפסקת חשמל בשבת: מה עושים כשיש הפסקת חשמל בשבת ואין גוי, יש פיתרון אחר?
תשובה: אין פיתרון, לפעמים ניתן להיעזר בשכנים.
שאלה: בקשת סליחה מנפטר: אימי החזירה את נשמתה לבורא לפני שלושה חודשים לערך. היינו אצל אחד הרבנים המקובלים (או כך לפחות אני מקווה) והוא ביקש שכל הילדים של אימי יעלו לקבר (בערב ראש השנה או יו"כ) ויבקשו ממנה סליחה מאחר ויש עלינו הקפדה בשמיים כמו שהוא קרא לזה. אני שמעתי שעליה לקבר מטרידה את מנוחת הנפטר ורציתי לדעת האם אנחנו שביקשנו סליחה (בפעמים שהיינו שם בהכרח) צריכים לעשות זאת שוב? אציין שלא התרחקנו מהקבר 4 אמות ולא אמרנו לפי הנוסח. בנוסף, איך בדיוק בקשת סליחה כזאת עוזרת לנפטר או לחי? המון וישר כח!
תשובה: אם ידוע שהכעיסו את אמא צריך לבקש סליחה במחיצת עשרה אנשים, ולומר חטאתי לאלוקי ישראל ולאמי. ואם ביקשת, כבר אין צורך לבקש שוב. בקשת הסליחה היא לא בשביל לכפר על הנפטר אלא על אלה שפגעו בו, וד' יסלח לכם ולנו ולכל ישראל אמן.
שאלה: זכויות יוצרים בתמונות: הכנתי פוסטר לחג הסוכות המורכב מתמונות של כשנים עשר גדולי ישראל מהדור האחרון (הרב קוק, הרב עוזיאל, הרב אריה לוין וכו ), כאשר את התמונות לקחתי מספרים שונים. חבר שלי שראה את הפוסטר העיר לי שלפני שאוכל למכור את הפוסטר עלי להשיג אישור מבעלי זכויות היוצרים על התמונות. אינני יודע מיהם בעלי הזכויות וגם אינני יודע אם אוכל לברר את הדבר, האם אסור לי למכור את הפוסטרים? (מדובר בכמות קטנה של כמאה פוסטרים שהתכוונתי למכור בסביבה הקרובה). ב ובברכת כתיבה וחתימה טובה.
תשובה: לא נראה לי שהם יקפידו על זה.
שאלה: ימי כיפור בשבת: נשאלה שאלה כמה פעמים נפל יום כיפור בשבת ב-40 השנים האחרונות?
תשובה: משנת תש"ל עד לשנת תשע"א (כולל) חל יום כיפור בשבת 12 פעמים. בברכת התורה, WWW.Yeshiva.org.il
שאלה: כשרות לתינוק: אנו ספרדים לפי שיטת הרב עובדיה יוסף שליט"א. בקבוק של תינוק ששמנו בו מטרנה חלבית לתינוק - חלבי. בהמשך הבאתי לתינוק מוצקים עם בשר ותוך כדי אכילה שתה מים מאותו בקבוק (הפיטמה קצת התלכלכה מהאוכל הבשרי) - בשרי 1. האם זה היה ר? האם אפשר להמשיך כך (לשים מטרנה חלבית בבקבוק כשצריך ולתת מים לשתיה תוך כדי אכילת בשר - כשהבקבוק מתלכלך)? 2. מה מצב הבקבוק (טרף לא)? בחזקת בשרי חלבי? 3. באיזה כיור צריך לשטוף אותו (ועם איזה סקוץ)?
תשובה: 1. כן. 2. הבקבוק הוא פרווה כיון שהוא כלי שני, ובלאו הכי אין להקפיד על תינוק בבשר וחלב. 3. באיזה כיור ובאיזה סקוץ שתרצי.
שאלה: מדוע בימינו צדיקי העם לא יוצאים למלחמה: השבוע הייתי בהרצאה של רב צדיק בחולון. בהרצאה הוא דיבר על כך שבעבר רק מי שהיה צדיק היה רשאי לצאת למלחמה. לצערי לא הצלחתי לשאול אותו את שאלתי אז אשאל כאן. מדוע כיום אין הדבר כך, כאשר רוב הצדיקים אינם עושים צבא ואינם יוצאים למלחמה כבעבר?
תשובה: ראשית, כיצד אתה יודע מי צדיק ומי לא צדיק? אולם אכן ישנה בעיה של ציבור גדול שאינו מכיר במדינה ואינו נלחם בצבא. זו אכן בעיה.
שאלה: שינוי בנוסח התפילה: ראיתי שהרב מתיר לאדם להתפלל בנוסח של עדה אחרת לפי המהרשד"ם. האם הדבר נוגע רק לתפילת העמידה? מה עם ברכות קריאת שמע, קידוש של שבת וחג והבדלה, ברכת הלבנה וכו'?
תשובה: זוהי דעת המהרשד"ם אולם אנו לא פוסקים כך, כל אדם צריך להחזיק בנוסח של העדה שלו.
שאלה: השגחה פרטית או כללית: לאחרונה למדתי בישיבתי על שיטת הרמב"ם בהשגחה כללית שהטבע לא מושגח לפרטיו אלא רק בכללות, וגם שאדם שאינו קרוב לה איינו מושגח אלא נתון למקרה. עד היום הייתי בטוח שזה מוסכם לגמרי שהכל אבל הכל כולל עלה שנופל זה מה אך לאחר שלמדתי את הגישה השניה הנני מבולבל. 1. כיצד אפשר להגיד שהעלה יפול בלי סיבה חוץ מחוקי הטבע ושאין לעלה הספציפי הזה סיבה שהוא נפל? 2. האם לפי הרמב" זה אפשרי שלאדם רשע יקרה סתם משהו במקרה בלי סיבה? 3. כיצד הרב מסביר את המחלוקת העמוקה בין הגישה עד הבעש"ט ולאחריו?
תשובה: גישת הרמב"ם היא הגישה המרכזית. הקב"ה נותן גם לחוקי הטבע לנהל את העולם. רצונו של הקב"ה גם בטבע שהוא לא פרטני אלא כללי מאד. היכולת להגיע למדרגה של השגחה פרטית אישית תלויה במעלת האדם. יש גישות חולקות וזה לא המחלוקת היחידה שיש בענייני אמונה והשגחה.
שאלה: אגוזים בראש השנה: האם מותר להוסיף אגוזים טחונים לעוגת תפוחי עץ עבור ראש השנה (המתכון הוא של פסח - עם קמח תפוחי אדמה עיקר העוגה הוא תפוחי עץ - האגוזים באים כתוספת).
תשובה: אגוזים טחונים בתוך עוגה מותרים.
שאלה: לימוד חשבון בבית כנסת שנמצא בבית ספר: אני מלמד בבית ספר ממ"ד שיש בו בית כנסת מסודר שפועל בשבתות, כמו כן, כיתות ו מתפללות בו שחרית. מפאת חוסר מקום מתקיים בו שיעור חשבון, רציתי לדעת, האם יש היתר בדבר או שעלינו להפסיק אם מנהג זה?
תשובה: אם הבית כנסת הוגדר כבית כנסת ארעי, הוא לא נחשב בית כנסת ומותר לקיים בו שיעורי חשבון. אם הוא הוגדר כבית כנסת קבוע, לכתחילה לא ראוי לעשות בו שיעורי חשבון. אולם יש שיטות שכיום כאשר עושים בית כנסת מתנים שיהיה מותר לעשות שימוש אחר אם אין באותו שימוש קלות ראש (הצגות תיאטרון וכדו').
שאלה: קדיש על מות סבי: אני חייל בן 19 אשר סבי נפטר לפני כחודשיים. לסבי יש בן אחד (דוד שלי) אשר אינו אדם שומר מצוות, אך אמר קדיש על הקבר ובשבוע האבלות. דודי טוען כי כשהולך לבית הכנסת (וזה קורה לעיתים רחוקות מאוד) הוא אומר קדיש, וסביר שבראש השנה הוא ילך לבית הכנסת ויאמר קדיש, אך אין לסמוך על כך. האם לאמור קדיש בתפילות ראש השנה גם כשיש סיכוי שדודי יאמר בנוסף אליי? האם זה אפשרי ששני בני אדם יגידו קדיש על מת אחד?
תשובה: באותם תפילות שאתה יודע שהוא מתפלל, אינך צריך להגיד קדיש. אולם אין מניעה ששניכם תגידו קדיש, ואם אתה מעונין אתה יכול להגיד קדיש גם באותם תפילות שדודך מתפלל בהם.
שאלה: ברכת מאורי האש במוצאי שבת: מדוע מברכים ברכת מאורי האש במוצ"ש, מה המקור לכך? ומדוע בפרשת ויקהל הוזכר דווקא המלאכה "לא תבערו אש."
תשובה: נאמר במסכת פסחים נד ע"א שהאור נברא במוצ"ש, וראה ברש"י למסכת ברכות נב ע"ב שמבאר שזהו הטעם לברכה במוצ"ש. לגבי "לא תבערו אש" נחלקו התנאים בכך (שבת ע ע"א, ומובא ברש"י על הפרשה). יש אומרים שבשונה משאר המלאכות שהעובר חייב סקילה, על הבערה חייב רק מלקות. ויש אומרים שאין הבדל בין המלאכות, אלא שהתורה פירטה כאן את אחת המלאכות כדי לחלק ולומר שאם עבר על כל המלאכות בהעלם אחד חייב קרבן חטאת על כל אחת ואחת. הרב יאיר וסרטיל
שאלה: פירוש מילים: מה זה "חצבא חיוורי דמליא קטימא"?
תשובה: מופיע בברכות דף כח, א. פירושו: כלים לבנים מלאים אפר (שהוא שחור). בגמרא זה בא בתור נגודיות, רצו לומר לרשב"ג שלמרות שהתלמידים שנוספו לבית המדרש נראים טובים (לבנים מבחוץ) הרי שפנימיותם לא כל כך טובה (מלאים אפר).
שאלה: הורדת נעליים בברכת כהנים: מרן הרב קוק פוסק להוריד בברכת כהנים קודם את רגל ימין שזהו כבודה של ימין. אבל נראה לשאול, שהרי אין אנו מקדימים את ימין בהכנה למצווה כמו שלא מקפידים לדפוק עם פטיש את העץ של הסוכה דווקא ביד ימין אז מדוע פה אנו נוריד את ימין קודם הרי זו רק הכנה למצווה ולא שהמצווה עצמה היא להוריד נעליים?
תשובה: פה מדובר במכשירי מצווה ואילו בסוכה בהכנה למצווה, ולכן בברכת כהנים מקפידים ובסוכה לא.
שאלה: חלוקת פליירים שלא חולקו בזמן: וברכת שנה טובה ומבורכת בעז"ה! ברצוני לשאול שאלה בנושא חלוקת פליירים. אציין שכבר שאלתי את השאלה אבל לא הבנתי את התשובה. הפעם אני שואלת עם פרטים יותר מדוייקים. התבקשתי לחלק פליירים לפני שנה לחנות. התנאים היו חלוקה בבתי קומות, שכר 40 שח לאלף פליירים. בפועל חלק מהבתים שהייתי בהם היו בתי קרקע ולא קומות,שזו יותר עבודה ותעריף אחר. לא חילקתי את כל הפליירים,וחלק שמתי על דעת שיקולי במקומות אחרים שנראו לי מתאימם (אציין שלא ביררתי עם החנות לפני,אולם בחלוקות פליירים אחרות שקשורות לאיש שיווק של החנות סמכו עלי) הפליירים נועדו להגיע לסטודנטים ועל כן היה להם איזור חלוקה מסויים.אני שמתי חלק מהפליירים במקום אחר שמתאים לאופי החנות גם כן והגיוני שיצאו משם לקוחות. השאלה מה אני עושה עכשיו, קיבלתי ת על החלוקה. הבעיות שעומדות בפני הן: 1. לא חילקתי את הפליירים בזמן.3000 פליירים מתוך 5000 עדיין אצלי. 2. בגלל שלא חילקתי יתכן שמנעתי לקוחות אפשריים וגם זה פלייר ספציפי עם מבצעים שחלף זמנם, ובעצם גרמתי לחנות לשלם על פליירים שלא נעשה בהם שימוש 3.שמתי חלק מהפליירים (1000-1500 בערך) במקום אחר, אך עם פונציאל גם הוא למשוך קונים. אני יודעת שהכי טוב ללכת לדבר עם בעלי החנות אבל יש גדול לתביעה שלהם אותי ובעיקר זה ממש לא נעים. מה אפשר לעשות על פי הדין?
תשובה: ודאי שאין לך דין מזיק, שהרי גם אם היה נזק זהו רק גרמא, ובאי חלוקת הפליירים אף לא ברור שנעשה נזק. אך הבעיה שקיימת היא שאולי לא מגיע לך כל המשכורת על עבודה זו, שכן כלל נקוט בידנו שהיורד לשדה שלא עשויה ליטע, ידו על התחתונה, דהיינו שזכאי בסכום עבודתו כפועל פשוט, כל עוד סכום זה לא גדול מהרווחים שנעשו מן העבודה. ומשמעותו של כלל זה שהעושה עבודה לחבירו לא מדעתו, חייב החבר לשלם על העבודה כל עוד מחיר העבודה לא גדול מהרווח. ואם כן במקרה שלפנינו לא ברור מה הרוויח בעל הבית מחלוקת הפליירים שלך. לכן מן הראוי לדבר על העניין עם בעל החנות ולהגיע לעמק השווה. הרב חננאל פאטשינו
שאלה: רע גמור-האם גם הוא לטובה?: רציתי לשאול איך זה שאומרים שהכל לטובה, אם בפועל קורה משהו שהוא רע גמור אי אפשר לצבוע אותו ולהגיד שהוא טוב. בזמנו הרבה אמרו לי שיצא מזה משהו טוב - ולא נכון, לא יצא מזה שום דבר טוב. אני יכולה לשכנע את עצמי שזה טוב ולמצוא בזה נקודות טובות אבל זה נראה לא אמיתי ולא נכון. כלומר, יש דברים שהם פשוט רע, שאי אפשר להגיד עליהם שהם לטובה. אשמח מאוד לתשובה.
תשובה: תמיד לרע יש סביבה. הרע בא להתנגד לטוב. הגישה הבסיסית אומרת שמציאות הרע נועדה בשביל ההתפתחות של הטוב. למשל, מסופר על טורונסופוס הרשע שהוציא את רבי עקיבא להריגה. וודאי שמעשהו של טורנופוס הוא רע. אולם כל מציאותו של טורסופוס בכדי שיהיה אישיות כל כך גדולה כמו רבי עקיבא. חלק מגדולתו של רבי עקיבא נהיתה בגלל שהיה צריך להאבק בכוחות הרע. אם כן, כל קיומו של טורנסופוס הוא כדי ליצור לעם ישראל דמות ענקית כמו רבי עקיבא שמוסרת את הנפש ונהית כלפיד אור לכל עם ישראל. ההתנגדויות של הרע הם כוחות עוצרים שנועדו להגדיל את כוחות הטוב שצריכים לפרוץ ולהתגבר עליהם.
שאלה: קבלת יום טוב: האם גם בראש השנה צריך לכוון לקבל את החג כמו בשבת? (הריני מקבל עלי שבת קודש).
תשובה: ראוי שגם ביום טוב יאמר האדם הריני מקבל על עצמי קדושת יום טוב.
שאלה: תקיעת שופר ביום הבריאה: אחד הטעמים שקראתי לגבי תקיעת שופר הוא: "מפני שראש השנה הוא תחילת הבריאה שבו ברא הקב ה את עולמו ונעשה מלך, וכן נהוג אצל המלכים שבתחילת מלכותם תוקעים לפניהם בחצוצרות להודיע על ההמלכה. כן אנו ממליכים את בורא עולם". אבל באמת העולם תחילת הבריאה היתה בכ"ה אלול וב-א בתשרי נברא האדם. יוצא שהעולם נברא באלול ולא בראש השנה. אדרבא ראש השנה הוא היום השישי לבריאה שבסופו נברא האדם שהוא סוף הבריאה?
תשובה: כאשר אנו אומרים שביום זה נברא העולם אנו מתכוונים ליום השישי שבו נברא האדם, כיוון שהמלכות של ה' הופיעה בעולם רק כשנברא האדם. באותו יום האדם נשפט ומאז יום זה נקבע כיום הדין.
שאלה: נטילת ידיים: ידוע שבבוקר נוטלים ידיים לסירוגין להעביר את הטומאה.מה הטעם שנוטלים ידיים לפני מוציא 3 על יד ימין ו3 על יד שמאל?הבנתי שיש מים ראשונים ואחרונים אבל שמעתי משהו כמו כח הגברא.אם אפשר לעשות סדר בדברים. ויישר כח שנה טובה
תשובה: לפני אכילת לחם נוטלים ידיים מכלי (זה נקרא כח גברא - שאדם שופך את המים ולא שזורמים מעצמם כמו בברז וכד') פעם אחת על כל יד. יש הנוהגים ליטול פעמיים על כל יד (ברצף ולא לסרוגין) וזה מצד חסידות. הטעם לנטילת ידיים לפני אכילת לחם הוא: סרך תרומה - שהכהנים חייבים ליטול ידיים לפני אכילת תרומה. ואמנם בימינו לא אוכלים תרומה אולם גזרה זו נשארה. והטעם השני הוא נקיות וקדושה לפני אכילת לחם.
שאלה: מתי מברכים את ברכת הכוהנים בכותל: ברצוני לדעת מתי נאמרת ברכת הכוהנים בכותל המערבי וכן באלו שעות? ברצוני לזכות ולהיות נוכחת במעמד!!!
תשובה: את בוודאי מתכוונת לברכת הכהנים המרכזית שבחגים (כי בכל יום יש ברכת כהנים במניינים השונים שבכותל). את ברכת הכהנים עושים בדרך כלל ביום השני של חול המועד. השנה מן הסתם זה ידחה ליום ראשון. לגבי השעות, הן מפורסמות במודעות. בדרך כלל זה בשעה 10:00 ובשעה 11:00. בברכת התורה, WWW.Yeshiva.org.il
שאלה: סימנים בר"ה וברכת העץ בסעודה: 1. בענין הסימנים בר"ה רבים הנוהגים לברך על תמר אך ראיתי שבעולת ראיה הרצ"יה כותב שמברך על תפוח. א. מה הסבר? אשמח גם למקור. ב.רוב אחרונים שראיתי (הרב שלמה זלמן וכן הרב זוננפלד וכו') מפרשים את נושאי הכלים של השו"ע שכתבו שמברך על תפוח בגלל שלא היה להם תמר. האם הרצי"ה חולק? ג. האם הרב יודע שכך נהגו הרצ"יה והרב? (שמעתי כבר תירוצים שבאמת לא נהגו כך). ד. מה לעשות לדינא? 2. בענין ברכת "בורא פרי אדמה" האם מברך על הסימן או שצריך פרי מיוחד, כגון: מלון, כיוון שירק של הסימנים הם כחלק מן הסעודה ויוצאים בברכת המוציא? שנה טובה וכתיבה וחתימה טובה
תשובה: 1. הסיבה שכתוב בנושאי הכלים על השו"ע לברך על תפוח, זה אכן כי לא היה להם תמר. אולם בימינו יש לברך על התמר כיוון שהוא משבעת המינים. עד כמה שזכור לי כך נהגו גם הרב זצ"ל והרצי"ה. 2. אין צורך לברך האדמה כיוון שהסימנים האלו נאכלים לפעמים כחלק רגיל מן הסעודה. אמנם על מלון באמת יש לברך האדמה אך אין צורך להביא אותו במיוחד כדי לברך.
שאלה: הדלקת נרות בראש השנה: לפני שנכנס ערב ראש השנה אפשר להדליק נר נשמה? ולפני כניסת השבת איך להעביר מאש לאש? אפשר לקחת את הנר נשמה (להחזיק אותה ביד) ולהדליק אותה על נרות שבת?
תשובה: לפני כניסת ראש השנה יש להדליק נר נשמה. בלילה השני של ראש השנה יש להדליק נר נשמה שני ממנו בכדי שיהיה לנו אש לנרות שבת. כמו כן, יש להדליק נרות לכבוד היום השני של ראש השנה לאחר צאת הכוכבים. ניתן להדליק על ידי קירוב הנרות אחד לשני או על ידי גפרור אלא שאין לכבות את הגפרור אלא להניחו בעדינות במקום בו יוכל לכבות מאילו ולא ישרוף שום דבר. ביום השני לפני השקיעה יש להדליק את נרות השבת כמו שהדלקנו באת נרות היום השני. לא לשכוח לעשות ערוב תבשילין.
שאלה: חליבת עיזים ביום טוב: האם מותר לחלוב עזים ביום טוב ולהשתמש בחלב?
תשובה: מותר.
שאלה: כשרות מי גבינה: האם מי גבינה כשרים? מי הגבינה, זה מה שקוראים בצרפתית LACTCOSERUM, הינם תוצר לוואי של גבינה הנותר לאחר שהחלב הפך לגבן וסונן ע"י הוספת קיבה של בהמה (בדרך כלל טמאה). אם כן, הבעיה היא בשר בחלב, ולא חשש של חלב נוכרי!
תשובה: אם מדובר במי חלב של גויים, אין להשתמש ללא הכשר.
שאלה: הטעם שאין מחכים שש שעות בדבר חריף: בצל שחתכו אותו בסכין בשרית. מה ההבדל בין לבשל אותו במחבת חלבית, שזה מטריף את המחבת, לבין לחכות אחריו שש שעות, שהרב כתב שאין צריך, אם יש לו טעם בשר מדוע לא מחכים אחריו שש שעות?
תשובה: לפי שיטת המחבר וחכמי ספרד, אם אוכלים מרק עוף ללא הבשר שבו אין צורך לחכות. כל שכן בבצל, שבקושי בולע טעם, אין צורך להחמיר.
שאלה: חיוב מע"מ ומיסים: פורסם רבות באתר החיוב לשלם את המיסים ולא לקבל הנחות בתמורה לויתור על חשבונית. הדבר קשה לי להבנה, מפני שידוע שכלל האוכלוסיה מעלימה מס ולכן המס הקבוע כיום, לדוגמא 16 מע"מ, הינו מגלם בתוכו כבר את העובדה שמעלימים מס (לצורך הדוגמא אם אף אחד לא היה מעלים מס, הרי שהמדינה היתה מסתפקת בגביה של 13 מס והיתה מקבלת את אותו הכסף ואף יותר). יוצא איפה, שמי שמקפיד לשלם תמיד את המס הרי הוא כביכול משלם פעמיים. שכן גובה המס מגלם בתוכו את העובדה שבפועל מעלימים מס, והוא משלם את אותו גובה המס מבלי להעלים מס?
תשובה: מניין לך שכלל האוכלוסיה מעלימה מס? אדם ישר לא מעלים מיסים גם אם יש אחרים שכן מעלימים. הקב"ה ישלים את חסרונו ממקום אחר.
שאלה: ברכה אחרונה על מעט יין לקידוש: אני עם סכרת הריונית ולכן יכולה רק לטעום מהיין לקידוש. האם לברך האחרונה על הגפן או לא?
תשובה: לא.
שאלה: כשרות מסטיק: במה נבדל מסטיק שיש עליו כשרות של הרבנות נצרת עילית בלבד, ממסטיק עם בד"ץ? מה לא כשר במסטיק? על מה לא מגיעה לו כשרות מהודרת?עד כמה זה חמור אם אני אלעס מסטיק עם כשרות רגילה? במה אני עלולה להיכשל?
תשובה: כמו כל מוצר שאינו בכשרות מהדרין, ישנם בעיות בחומרי הגלם  תמציות, צבעי מאכל וכדו'.
שאלה: כדורים ביום כיפור: אני נוטלת כדורים למניעת הריון (בייעוץ רב). מה עושים עם נטילת הכדור ביום הכיפורים, האם מותר ליטול כדור, ואיך?
תשובה: התשובה לשאלה קצת מורכבת ולכן כדאי לפנות לרב שלכם או למכון פוע"ה 02-6515050 כדי שידריכו אתכם.
שאלה: שימוש בפורט רימונים בראש השנה: האם מותר להשתמש בפורט רימונים בראש השנה? פורט רימונים הוא כלי המורכב משלושה חלקים: 1.קערה לאיסוף גרעיני הרימון. 2.פלסטיק שטוח שמשמש כמעין מסננת עם חורים מאוד גדולים (בגודל של חצי שקל בערך). 3. קערה מגומי. אופן השימוש בכלי: מניחים את הרימון על גבי המסננת ומכסים עם הקערה מגומי. מנערים או דופקים את הרימון בעזרת הקערה מהגומי על הרשת בכדי שיצאו הגרעינים לקערה.
תשובה: צריך להימנע משימוש בכלי זה כיוון שברירה בכלי המיועד לברירה אסורה גם ביו"ט.
שאלה: עיוות כתבי הקודש בפרסומות: האם אין בעיה בעיוות פסוקים בפרסומות, לדוגמא: "פסח מצה ומבצע", " ולקחתם את כל המשפחה לחופש, סוכות ב."?
תשובה: לא נראה לי שיש בזה איסור אבל ודאי שטוב להמנע מכך.
שאלה: חתונה בל"ג בעומר השנה: אני וארוסי רצינו להתחתן בל"ג בעומר (שנינו אשכנזים) כי שמענו שמותר בתאריך זה בלבד בעת ספירת העומר. עם זאת, ראיתי שהשנה ל"ג בעומר יצא ביום ראשון ורציתי לשאול אם נוכל להינשא בצאת ל"ג בעומר (יום ראשון בערב) או שאנו חייבים להינשא במוצאי שבת (ערב ל"ג בעומר)? כמו כן, שמעתי שיש אפשרות להקלה בנישואין לאחר ל"ג בעומר גם לאשכנזים, האם זה נכון? מראש על התשובה!
תשובה: לדעתי, החל מל"ג בעומר אפשר להתחתן. יש אמנם דעות אחרות ובירושלים נוהגים להחמיר אבל רוב העדות לא נוהגים כך.
שאלה: סמכות רבנית בימינו: שאלה קשה בפי, בספר דברים יז נאמר "כי יפלא ממך דבר למשפט. ובאת אל הכהנים הלויים ואל השופט אשר יהיה בימים ההם", ומכאן נשאב הכח של רבני הדור לפסוק הלכה ולהוביל את העם. אך שאלתי היא - בורא עולם אומר באותו משפט - מן המקום ועלית אל המקום אשר יבחר ה אלוהיך בו, כלומר תנאי של המשפט הוא בית המקדש, שהשכינה שורה בו ורוח הקודש שורה על הכהנים, אך כיום מאיפה לרבני הדור הסמכות לפסוק הלכה ולתת מענה לעם שאין רוח הקודש שורה ביננו?
תשובה: התורה הקיפה את כל הדורות ולא רק את הדורות בהם יש רוח הקודש. כמובן שהייתה יותר סייעתא דשמיא לאלו שישבו בלשכת הגזית. גם הסנהדרין לא ישבו כל הזמן בלשכת הגזית. היו זמנים שהסנהדרין ישבה ביבנה, באושא ובכל מיני מקומות אחרי הגלות. התורה ניתנה לנו גם לתקופת הגלות ובשביל זה יש את התלמוד. בכל בעיה שמתעוררת, אם אדם מברר שזוהי דעת תורה בנושא מסוים, ממילא זה הלכה. נכון שלא עוברים היום על לא תסור כי זה שייך רק על סנהדרין במקומם אבל על הפסיקות שניתנו בתלמוד (על פי הכרעת הלכה כאחת הדיעות או כאשר יש סתם גמרא) יש מצוות עשה של אחרי רבים להטות. כאשר מרן הבית יוסף פוסק על פי רבים מבין הרמב"ם, הרי"ף והרא"ש אין בזה מצווה של ועשית על פי הדבר אשר יאמרו לך, כיוון שהם לא ישבו ביחד. זה לא כמו בתלמוד שחכמי ישראל ישבו יחד. אבל יש בזה דעת תורה, ויש מצווה לשמוע מה שאומרים.
שאלה: הר הבית וקודש הקודשים: לפני כ-18 שנים, במהלך שירות צבאי, השתתפתי רת חינוך במסגרתה נכנסנו לביקור בהר הבית. לא הכרתי אז את ההלכות ואת האיסור להכנס לאזורים מסוימים וודאי לא טבלתי לפני. ואפילו נכנסתי לכיפת-הסלע (כיפת הזהב). האם אכן זהו מקום קודש הקודשים? מה עלי לעשות ע"מ לכפר ולעשות תשובה?
תשובה: לפי הרמב"ם האיסור הוא מהתורה וכאשר יבנה בית המקדש, כיוון שהיית שוגג, תצטרך להביא קרבן חטאת. והיום שעדיין בית המקדש חרב, אמירת סדר הקרבן בכוונה היא מגינה עד שתוכל להביא את הקרבן.
שאלה: מסימני ליל ראש השנה - כרתי: האם אפשר להשתמש בכרתי (פורו-לוף) רגיל או חייבים מוצר ללא תולעים- חסלט וכ"ו, האם יש נגיעות, ואיך רצוי לטפל בו?
תשובה: חייבים רק מגידול מיוחד ללא חרקים וכן שהוא גם נקי משאריות חומרי הדברה. משטח פתוח מאד קשה לבדוק ויש בכך טרחה רבה, עדיף לא לאכול ולא להכשל חלילה באיסור תולעים. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: דינים ומנהגים בראש השנה: 1. האם בראש השנה שחל עכשיו, שעוברים לשבת כאשר מדליקים נרות, האור בבית צריך להיות כבוי. כי אין לנו שעון שבת לחשמל. אני פוסקת לפי הרב עובדיה יוסף, האם זה משנה אם זה לפי הבן איש חי? כי הבנתי שהתאורה בבית צריכה להיות כבויה בגלל שזה המטרה גם של נרות שבת להוסיף אור. 2.האם מותר לי להיכנס עם סידור לבית כסא ומה קורה אם אין לי מקום אחר להניח את התיק? 3.האם מותר לשים פרי שהוא לא משבעת המינים לברך שהחיינו בראש השנה? 4. יש בעייתיות בהדלקת הנרות מבחינת ברכת שהחיינו בלבלו אותי אם אני מדליקה נרות לפי הרב עובדיה יוסף לברך שהחיינו בהדלקת נרות ומה קורה אח"כ בקידוש? 5. על מה מברכים שהחיינו בקידוש? האם זה פוטר גם את הפרות האחרים? ואם אינני בטוחה אם אכלתי רימון או כל פרי אחר השנה מבחינת חדש על מה לברך שהחיינו הייתי שמחה לקצת סדר בעניין. אנחנו עדות המזרח.
תשובה: 1. ענין זה הוא רק מידת חסידות, ומעיקר הדין מותר וצריך להדליק נרות שבת אפילו כשהתאורה בבית דלוקה, וכשאי אפשר לקיים מידת חסידות זו אז אין שום קפידא. 2. אסור להכנס לבית הכסא עם סידור וכדו' ורק אם הוא מכוסה בשני כיסויים מותר. 3. כן, הפרי לא צריך להיות משבעת המינים. 4. לפי הרב עובדיה יוסף לא מברכים שהחיינו בהדלקת נרות יו"ט כיון שמברכים בקידוש. 5. בקידוש מברכים שהחיינו על עצם היום ואפילו ביום השני מעיקר הדין לא צריך כלל פרי חדש וגם אם אין פרי חדש מברכים שהחיינו. אך מ"מ טוב להניח בלילה השני פרי חדש ולהתכוון לברך גם עליו. ושהחיינו פוטר את כל הפירות שהיו בשלחן בעת הקידוש אך אם אח"כ בהמשך הסעודה הביאו פרי חדש צריך לברך שוב שהחיינו.
שאלה: שימוש חוזר בתיון בשבת: אני נוהג להכין תה בשבת על ידי תיון בכלי שלישי. 1. האם תיון, שנעשה בו כבר שימוש ואני ממחזר אותו להכנת כוס נוספת, דינו שונה או שעדיין יש להכין אותו בכלי שלישי? 2. האם למחמירים להכין רק בתמצית יהיה במקרה זה דין שונה? 3. האם יש הבדל בין תיון ששימושו הראשון היה בשבת (כלומר, בכלי שלישי) לבין תיון שהשתמשתי בו לפני שבת (והכנתי כדרכי)?
תשובה: אם התיון בושל בערב שבת על ידי עירוי של מים רותחים מכלי ראשון מותר להכין אותו בשבת בכלי שני, אך אם התיון הוכן בשבת (בכלי שלישי) ניתן להשתמש בו שוב רק בכלי שלישי.
שאלה: יום כיפור - שאלה דחופה: אני בהיריון בשבוע 34 וחמישה ימים. נמצאת במעקב הריון בסיכון גבוה החל מתחילת ההיריון בשל היסטוריה רפואית (לפני כשלוש שנים וחצי החלמתי ממחלת סרטן מסוג הוצ קין לימפומה לאחר טיפול בכימותרפיה. בנוסף, לפני כשנתיים עברתי אירוע מוחי, שאינו קשור למחלת הסרטן אלא ככל הנראה נובע ממום מולד שהוביל לדמם מוחי. בעקבות זאת עברתי ניתוח במוח לניקוז הדם וטיפול בבעיה. כמו כן טופלתי משך תקופה קצרה של כשלושה חודשים בכדורים). לפני שלושה שבועות, כשהייתי רק בתחילת חודש שמיני, אושפזתי בשל חשש ללידה מוקדמת (בעקבות פתיחה של 1-1.5 ס"מ, מחיקה של כ - 30-40 והתקצרות צוואר הרחם) לאחר שבוע, למרות הטיפול בכדורים עשיתי מוניטור שהראה כי מופיעים צירים סדירים - לטענת הצוות הרפואי ייתכן שזה נובע מהתייבשות ושתייה מעטה. בעקבות זאת הופניתי לביה"ח שם כבר לא הופיעו צירים סדירים. קיבלתי מים דרך הוריד ושוחררתי לביתי. כבר בתחילת חודש שמיני, בעקבות האשפוז בביה"ח, קיבלתי טיפול בצלסטון שנועד להבשלת ריאות העובר וכן אני מקבלת כדורים שנועדו לעכב את הצירים - עליי לקחת אותם עד ליום רביעי הקרוב, כאשר יהיה מדובר בשבוע לפני חודש תשיעי (לטענת הרופאים ניתן ללדת כבר בשלב זה אך כמובן האידיאל הוא לא ללדת לפני חודש תשיעי והיריון מלא נחשב להיריון בשבוע 37, כלומר שבוע בתוך חודש תשיעי). ביום כיפור, בע"ה, אהיה בשבוע 36 ושלושה ימים, שזה 3 או 4 ימים בתוך חודש תשיעי. ייתכן ואלד קודם לכן, לאחר הפסקת הכדורים. עם זאת, ייתכן והשפעת הכדורים תוביל לעיכוב ולידה מאוחרת יותר. כרגע, אני סובלת מדלקת בשן שהובילה לזיהום בלחי ולהתנפחות של לחי ימין ומטופלת באנטיביוטיקה המאושרת לנטילה בהיריון או לפחות בשלב בו אני נמצאת. שאלתי היא, במידה ולא אלד לפני יום כיפור, האם עליי לצום ביום כיפור או לפחות לשתות מים. במידה ויש היתר לשתות האם עלי לעשות זאת בשיעורים.
תשובה: לפי תיאורך נראה לי שאסור לך לצום. לאכול את יכולה בשיעורים ולשתות כמות גדולה של משקאות מזינים, כגון: מיץ ענבים וגם מים, בכפית זו אחר זו. תתייעצי עם הרופא.
שאלה: אורחים לראש השנה: אנחנו משפחה מסורתית ומעוניינים להזמין לראש השנה את משפחתי לחג. בעלי לא מוכן שהם יבוא מכיוון שהם נוסעים בחג ואין באפשרותם להישאר למשך 4 ימים (אנחנו גרים במושב) והם באים מבחוץ. הדבר מאוד מעציב אותי ואת ילדי שאנחנו נחגוג את ראש השנה ללא סבא וסבתא והדודים. תציעו לי מה לעשות.
תשובה: אם יש לכם אפשרות אמיתית להלין אותם לכל ימי החג והשבת תזמינו אותם ואם הם יעזבו לפני כן אינכם אחראים לנסיעתם בחג